
Mesun—“Janto o'r Coed.” 


I ba beth y gwnaed y byd, 
Âc y cynhaliwyd hwn o hyd, 
Er dechreuad hyn o bryd ?. 
Ni bu'm i ond ennyd ynddo, 
Nid wyf fi ond gwirion, Duw'n fy rhan, 
'Rwy'n gweled hyn yn synwyr wan, 
Mai amla arfer y'mheb man; yw cogio. 

Nid oes un deyrnas dan y Ne', 
Nid oes na gwlad, na thrâd, na thre', 
Nid oes na man, na llan, na lle, 
Na chyfle, ond 'i chwilio; 
Nid oes nag oes, na blwyddyn faith, 
Mis, na dydd, na munud cbwaith, 
Na b'o nhwy oll yn deall gwaith: i gogio. 


Y Lord y sydd yn riwlio sir, 

Pob Marchog mawr, pob nobl Ysgwir, 

Pob gwr bonheddig perchen tir, 
Sy' ffeind a difyr ganddo, 

Gadw Ffmiman, dyn di-râs, 

Neu gi, neu geiliog, neu /Vag* glas, * Ceffyl. 
A thrin y bowl y bydd hen sias: i gogio. 


A'r gwr gownog enwog iawn, 

Yn ei wisg, a'i ddysg, a'i ddawn, 

A'i ymadroddion llon yn llawn, 
A hynny am gyfiawn bledio; 

Os chwi a rydd yr aur o'i flaen, 

Fe chwery hwn Legerdemain,* *Tindoliaeth. 
Mae ganddo dricciau Lloegr a Spain; i gogie. 


A'r Eglwyswr, Doctor mawr, 
A'i own a'i gassoc laes hyd lawr, | 
Chwi a'i cewch yn dwndro fel y cawr, 
Tra fyddo'r awr yn passio : 
Yn traethu beiau cymmaint un, | 
Twyll a malais calon dyn,— í 
Fe wyr hwn y ífordd ei hun ; i gogio. | 


A'r Physygwr haerwr hy', | 

Gwr mawr ar y methiant lu, 

Pa le bynnag y bo ei dy, | 
Bydd rhai yn cyrchu atto, | 

Am gyffyriau, loned sach, 1 

I gael eu gwneuthur hwy oll yn iach, | » 


Ymhob un bydd tippyn bach; o gogïo. 





—  ---- i — 





3 


Beth am y cerlyn cottyn clyd, 
Sy a'i ysguboriau yn llawn o ŷd, 
Fe fydd yn disgwyl blwyddyn ddrud, 
A hon sydd hyfryd ganddo ; 
Os eiff i werthu yd neu wair, 
Neu hen gyffylau hyd y ffair, 
Bydd siwr i'r sawl a goelio ei air ; o'i gogio. 


Beth am y glwfer gwlyb a sych, 
A'r barber gwisgi yn ei ddrych, 
Yn írin y berwig felen grych, 
Dan ei mynych mendio; 
Nid ydyw hwnw well o ddraen, 
Na gwyr eraill aeth o'r blaen, 
Mae ganddo ystryw Lloegr a Spaen ; ìi gogio, 


A'r marsiandwr cefnog gwych, 
A'r moriwr braf a'r wyneb brych, 
A fydd yn croesi'r cefnfor crych, 
Fe fyn ei fynych garyo; 
Os edrychwch ar ei war, 
Pob pac, pob bwndel, mawr yw'r bar, 
Beth ydi'r marc, a pheth yw'r tar; ond eogio. 


Gwaith y porthmon hyd y ffeiriau, 
Gwaith y gwyr sy'n cadw siopau, 
A gwaìth gwragedd tai'r tafarnau, 
A gwaith pen clarciau Ll»ydlo, 
A gwaith y trinwyr llin a gwlan, 
A gwaith cofleidio llances lan, 
A gwaith priodi Sêôn a tdn; yw cogio, 


Mae'r gweision ymhob man, 
Yn disgwyl cyflog mawr i'w rhan, 
Pob rhywogaeth cry' a gwan, 
A hynny am wiwlan weithio; 
Os ewch oddiwrth y rha i'n ymhell, 
Ymchwiffio wnan' o'r tân i'r gell, 
Nid yw hynny ronyn gwell ; na chogie, 

Beth am y taeliwr, a pheth am y gwydd 
A. pheth am y cowper, beth am y crydd? 
Beth am y gof, a'r panwr prudd ? 
Â'r melinydd cryno? 
Chwi gewch y rheini yn ddi-wâd, 
Yn trin eu gwaith mewn tre a gwlad, 
/ A'u dwylo traws, yn dilyn y trâd;; i gogio, 


' Afraid i mi draethu mwy, 


Âm wyr cleifion o'r un clwy', 
O'm rhan fy hun” wyllysio 'rwy', 
Waeth geni pwy a'i gwypo; 
Nid wyf yn ceisio bod mor lân, 
Amryw ddiniwaid gastiau mân, 
Mi fedra' finnau wnaeth y gân; beth cogio. 


HUW MORRIS A'I CANT. 

